smcproject/ml-wiki-sentences huggingface dataset:
പുറംകണ്ണികൾ http://www.britannica.com/EBchecked/topic/1293/Nicolai-Abraham-Abildgaard http://www.artistsgallery.net/ Archived 2011-11-19 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അബിൽഡ്ഗാർഡ്, നിക്കൊളായ് അബ്രഹാം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നിക്കോസ് കസൻ‌ദ്സക്കിസ് ഇംഗ്ലീഷ് വിലാസം https://ml.wikipedia.org/wiki/Nikos_Kazantzakis നിക്കോസ് കസൻ‌ദ്സക്കിസ്
ഇരുപതാം നൂറ്റാണ്ടിലെ ഏറ്റവും പ്രധാനപ്പെട്ട ഗ്രീക്ക് എഴുത്തുകാരനും ദാർശനികനുമായിരുന്നു നിക്കോസ് കസൻ‌ദ്സക്കിസ് ( ഗ്രീക്ക് : Νίκος Καζαντζάκης ).
ഓട്ടമൻ സാമ്രാജ്യത്തിന്റെ ഭാഗമായിരുന്ന ക്രീറ്റിലെ ഹെരാക്ലിയോണിൽ 1883, ഫെബ്രുവരി 18-ന്‌  ജനിച്ച അദ്ദേഹം, ജർമ്മനിയിലെ ഫ്രീബർഗ്ഗിൽ  1957 ഒക്ടോബർ 26-ന്‌ അന്തരിച്ചു.
മരണാനന്തരം, 1964-ൽ, അദ്ദേഹത്തിന്റെ നോവലുകളിലൊന്നായ "ഗ്രീക്കുകാരൻ സോർബാ"-യുടെ ചലച്ചിത്രഭാഷ്യം വെളിച്ചം കണ്ടതോടെയാണ്‌ കസൻ‌ദ്സക്കിസ്  ലോകവ്യാപകമായി ശ്രദ്ധിക്കപ്പെട്ടു തുടങ്ങിയത്.
കസാൻ‌ദ്സക്കിസ് ജനിക്കുമ്പോൾ ക്രീറ്റ് തുർക്കിയുടെ ഓട്ടമൻ സാമ്രാജ്യത്തിന്റെ അധിനിവേശത്തിലായിരുന്നു.
കസാൻ‌ദ്സകിസ് എന്ന കുടുംബപ്പേര്‌ കുട്ടകം(cauldron) എന്നർത്ഥമുള്ള "ഖസാൻസി" എന്ന തുർക്കി ഭാഷാപദത്തിൽ നിന്ന് സിദ്ധിച്ചതും കുട്ടകക്കാരൻ എന്നു പരിഭാഷപ്പെടുത്താവുന്നതുമാണ്‌‌.
വലിയ പാത്രങ്ങൾ നിർമ്മിക്കുകയും, കേടുപാടുകൾ നീക്കുകയും വിൽക്കുകയും ചെയ്യുന്ന തൊഴിലിനെയാണ്‌ അതു സൂചിപ്പിക്കുന്നത്.
കസാൻ‌ദ്സക്കിസിന്റെ ബാല്യകാലത്ത്, ഓട്ടമൻ ആധിപത്യത്തിൽ നിന്നുള്ള മോചനത്തിനും ഗ്രീസിന്റെ ഭാഗമായിത്തീരുന്നതിനും വേണ്ടിയുള്ള ജനമുന്നേറ്റങ്ങൾ ക്രീറ്റിൽ പതിവായിരുന്നു.
1902 മുതൽ കസൻ‌ദ്സക്കിസ് ആഥൻസ് സർ‌വകലാശാലയിൽ നിയമം പഠിച്ചു.
1907-ൽ അദ്ദേഹം തത്ത്വചിന്ത പഠിക്കാനായി പാരിസിലേയ്ക്കു പോയി.
അവിടെ അദ്ദേഹം ഹെൻറി ബേർഗ്സന്റെ സ്വാധീനത്തിൽ വന്നു.
ഗ്രീസിൽ മടങ്ങിയെത്തിയ കസൻ‌ദ്സക്കിസ് ദാർശനികരചനകൾ പരിഭാഷപ്പെടുത്താൻ തുടങ്ങി.
1914-ൽ അദ്ദേഹം കവിയും നാടകകൃത്തുമായ അഞ്ജലസ് സിഖെലിയാനസിനെ പരിചയപ്പെട്ടു.
സിഖലിയാനസിന്റെ ദേശീയവാദ മനസ്ഥിതിയുടെ സ്വാധീനത്തിൽ അവരിരുവരും ഗ്രീക്ക് ഓർത്തഡോക്സ് ക്രിസ്തീയ സംസ്കാരം പ്രബലമായിരുന്ന പ്രദേശങ്ങൾ ചുറ്റിക്കറങ്ങി.
1911-ൽ കസൻ‌ദ്സക്കിസ് ഗലാതിയ അൽക്സിയൗവിനെ വിവാഹം കഴിച്ചെങ്കിലും 1926-ൽ അവർ വിവാഹമോചിതരായി.
1945-ൽ അദ്ദേഹം എലേനി സമിയൗവിനെ വിവാഹം കഴിച്ചു.
1922-നും 1957-ലെ മരണത്തിനും ഇടയ്ക്ക് അദ്ദേഹം ഒട്ടേറെ നാടുകളിൽ സഞ്ചരിച്ചു.
ജർമ്മനി , ഫ്രാൻസ് (1922-1924), ഇറ്റലി , റഷ്യ (1925), സ്പെയിൻ (1932), സൈപ്രസ് , ഈജിപ്ത് , ചെക്കോസ്ലോവാക്യ , ചൈന , ജപ്പാൻ എന്നിവ അദ്ദേഹം സഞ്ചരിച്ച രാജ്യങ്ങളിൽ ചിലതാണ്‌.
സംഘർഷം നിറഞ്ഞ രാഷ്ടീയ കാലാവസ്ഥ നിലനിന്നിരുന്ന ബെർളിനിൽ ആയിരിക്കെ കമ്മ്യൂണിസത്തെ കണ്ടെത്തിയ കസൻ‌ദ്സക്കിസ് ലെനിന്റെ ആരാധകനായിത്തീർന്നു.
ഒരിക്കലും കമ്മ്യൂണിസ്റ്റ് പാർട്ടിയിൽ പൂർണ്ണപ്രതിബദ്ധത അർപ്പിച്ചില്ലെങ്കിലും അദ്ദേഹം സോവിയറ്റ് യൂണിയൻ സന്ദർശിക്കുകയും ഇടതുപക്ഷ രാഷ്ടീയക്കാരനും എഴുത്തുകാരനുമായിരുന്ന വിക്ടർ സെർനിനൊപ്പം താമസിക്കുകയും ചെയ്തു.
അധികാരത്തിലേയ്ക്കുള്ള ജോസഫ് സ്റ്റാലിന്റെ ഉയർച്ച നിരീക്ഷിച്ച അദ്ദേഹത്തിന്‌ സോവിയറ്റ് മാതൃകയിലുള്ള കമ്മ്യൂണിസം മടുത്തു.
ഇക്കാലത്തു തന്നെ കസൻ‌ദ്സക്കിസിന്റെ ദേശീയവാദം കൂടുതൽ സാർ‌വലൗകികതയുള്ള മാനവികതയ്ക്ക് വഴിമാറിക്കൊടുക്കുകയും ചെയ്തു.
1945-ൽ കമ്മ്യൂണിസ്റ്റിതര ഇടതുപക്ഷത്തിന്റേതായ ഒരു ചെറിയ കക്ഷിയുടെ നേതാവായിത്തീർന്ന കസൻ‌ദ്സക്കിസ് ഗ്രീസിലെ സർക്കാരിൽ വകുപ്പില്ലാത്ത മന്ത്രിയായി.
എന്നാൽ അടുത്ത വർഷം അദ്ദേഹം ആ സ്ഥാനം രാജിവച്ചു.
1946-ൽ ഗ്രീക്ക് സാഹിത്യകാരന്മാരുടെ സംഘം അദ്ദേഹത്തേയും അഞ്ജലോസ് സിഖലിയാനസിനേയും സാഹിത്യത്തിനുള്ള നോബൽ സമ്മാനത്തിന്‌ നാമനിർദ്ദേശം ചെയ്തു.
1957-ൽ കസൻ‌ദ്സക്കിസിനേക്കാൽ ഒരു വോട്ട് കൂടുതൽ നേടിയാണ്‌ ആൽബർട്ട് കാമ്യു സാഹിത്യത്തിനുള്ള നോബൽ സമ്മാനം നേടിയത്.
സമ്മാനത്തിന്‌ തന്നേക്കാൾ നൂറിരട്ടി അർഹനായത് കസൻ‌ദ്സക്കിസ് ആണെന്ന് കാമ്യു പിന്നീട് നിരീക്ഷിച്ചതായി പറയപ്പെടുന്നു.
1957-ൽ രക്താർബുദ ബാധിതനായിരുന്നെങ്കിലും കസൻ‌ദ്സക്കിസ് ചൈനയും ജപ്പാനും സന്ദർശിക്കുന്നതിന്‌ പുറപ്പെട്ടു.
മടക്കയാത്രയിൽ വിമാനത്തിൽ വച്ച് രോഗം മൂർച്ഛിച്ചതിനെ തുടർന്ന് അദ്ദേഹത്തെ ജർമ്മനിയിലെ ഫ്രീബർഗിലേയ്ക്കു മറ്റി.
കസൻ‌ദ്സക്കിസിനെ ഒരു സിമിത്തേരിയിൽ സംസ്കരിക്കാൻ ഓർത്തഡോക്സ് സഭ വിസമ്മതിച്ചതിനെ തുടർന്ന് ഹെരാക്ലിയോൺ നഗരത്തിന്റെ ഭിത്തിയോടു ചേർത്താണ്‌  സംസ്കരിച്ചത്.
ഞാൻ ഒന്നും ആശിക്കുന്നില്ല; ഒന്നും ഭയപ്പെടുന്നില്ല; ഞാൻ സ്വതന്ത്രനാണ്‌ (Δεν ελπίζω τίποτα. Δε φοβάμαι τίποτα. Είμαι λέφτερος.) എന്നാണ്‌ അദ്ദേഹത്തിന്റെ ശവകുടീരത്തിലെ ലിഖിതം.
1906-ൽ നിർ‌വാമി എന്ന തൂലികാനാമത്തിൽ പ്രസിദ്ധീകരിച്ച "സർപ്പവും ലില്ലിയും" എന്ന കഥയായിരുന്നു കസൻ‌ദ്സക്കിസിന്റെ ആദ്യരചന.
1909-ൽ അദ്ദേഹം "കോമഡി" എന്ന ഏകാങ്കനാടകം രചിച്ചു.
പിന്നീട് രണ്ടാം ലോകമഹായുദ്ധത്തിനു ശേഷം സാർത്രിനേയും കാമ്യുവിനേയും പോലുള്ളവരുടെ രചനകളിൽ നിറഞ്ഞു നിന്ന അസ്തിത്വസംബന്ധിയായ പ്രശ്നങ്ങളാണ്‌  ഈ നാടകത്തിൽ അദ്ദേഹം അവതരിപ്പിച്ചത്.
1910-ൽ പാരിസിലെ പഠനത്തിനു ശേഷം അദ്ദേഹം ഒരു ഗ്രീക്ക് നാടോടി കഥയെ ആശ്രയിച്ച് "മുഖ്യശില്പി" എന്ന ദുരന്തനാടകവും എഴുതി.
33,333 വരികളിൽ എഴുതിയ "ഒഡീസ്സി: ഒരാധുനികസമ്പൂർത്തി" ([The Odyssey: A Modern Sequel) എന്ന ഇതിഹാസകാവ്യമാണ്‌ തന്റെ മുഖ്യരചനയായി കസൻ‌ദ്സക്കിസ് കണക്കാക്കിയത്.
1924 എഴുതി തുടങ്ങി മൂന്നുവട്ടം പകർത്തിയെഴുതിയ ഈ കൃതി 1938-ലാണ്‌ അദ്ദേഹം പ്രസിദ്ധീകരിച്ചത്.
മറ്റൊരു ഗ്രീക്ക് സാഹിത്യകാരനായ പന്തേലിസ് പ്രെവലാക്കിസ് ഈ കൃതിയെ "തന്റെ അളവറ്റ ആത്മീയാനുഭവങ്ങൾ രേഖപ്പെടുത്തിവയ്ക്കാനുള്ള ഗ്രന്ഥകാരന്റെ അമാനുഷപ്രയത്നം" എന്നു വിളിച്ചു.
ഹോമറിന്റെ ഒഡീസ്സിയുടെ ഘടന പിന്തുടരുന്ന ഈ കാവ്യം 24 ഘണ്ഡങ്ങളായി തിരിച്ചിരിക്കുന്നു.
കസൻ‌ദ്സക്കിസിന്റെ പ്രധാനപ്പെട്ട നോവലുകൾ "ഗ്രീക്കുകാരൻ സോബ്രാ" (Zorba the Greek -1946); " ഗ്രീക്ക് പീഡാനുഭവം " (The Greek Passion -1948); "ക്യാപ്റ്റൻ മിക്കാലിസ്" (Captain Michalis -1950); ക്രിസ്തുവിൻറെ അന്ത്യപ്രലോഭനം (The Last Temptation of Christ -1951); അസീസ്സിയിലെ ഫ്രാൻസിസിന്റെ ജീവിതത്തെ ആധാരമാക്കി എഴുതിയ "ദൈവത്തിന്റെ നിസ്വൻ" (God's Pauper - 1956); എന്നിവയാണ്‌.
ആത്മകഥപരവും കല്പിതവുമായ അംശങ്ങൾ ചേർത്ത് എഴുതിയ "ഗ്രെക്കോയ്ക്കുള്ള റിപ്പോർട്ട്" (Report to Greco -1961) എന്ന രചനയിൽ കസൻ‌ദ്സക്കിസ് തന്റെ ദർശനത്തെ "ക്രീറ്റുകാരന്റെ മിഴിക്കോൺ" (Cretan Glance) എന്നു സംഗ്രഹിച്ചു വിശേഷിപ്പിച്ചു.
ആത്മീയസംഘർഷങ്ങൾ ഞാൻ ഒന്നും ആശിക്കുന്നില്ല; ഒന്നും ഭയപ്പെടുന്നില്ല; ഞാൻ സ്വതന്ത്രനാണ്‌ , കസൻ‌ദ്സക്കിസിന്റെ ശവകുടീരത്തിലെ ലിഖിതം
യൗവനം മുതൽ കസാൻ‌ദ്സക്കിസിനെ ഒരുതരം ആത്മീയ അസ്വാസ്ഥ്യം ബാധിച്ചിരുന്നു.
ശമിക്കാത്ത വിഷയാസക്തിയുമായി നിരന്തരം മത്സരിച്ചിരുന്ന ദുഖിതനായ പരിവ്രാജകൻ എന്ന് മലയാളത്തിലെ സാഹിത്യചിന്തകൻ കെ.പി. അപ്പൻ അദ്ദേഹത്തെ വിശേഷിപ്പിച്ചിട്ടുണ്ട്.
തത്ത്വമീമാംസാപരവും അസ്തിത്വപരവുമായ പ്രശ്നങ്ങളുടെ അലട്ടലിൽ അദ്ദേഹം പഠനത്തിലും, ദേശാടനത്തിലും, എല്ലാത്തരം മനുഷ്യരുമായുള്ള സമ്പർക്കത്തിലും വിവിധതരം ജീവിതാനുഭവങ്ങളിലും ആശ്വാസം തേടി.
അദ്ദേഹത്തിന്റെ രചനകളിൽ നീച്ചയുടെ സ്വാധീനം വ്യക്തമാണ്‌.
നീച്ചയുടെ ദൈവനിഷേധവും, അതിമാനുഷസങ്കല്പവും അദ്ദേഹത്തെ ഏറെ സ്വാധീനിച്ചു.
അതേസമയം ആത്മീയമായ ആധികളും അദ്ദേഹത്തെ അലട്ടി.
ദൈവസം‌യോഗം ആഗ്രഹിച്ച അദ്ദേഹം ഇടയ്ക്ക് ആറുമാസത്തേയ്ക്ക് കഠിനതപസ്സിനും ബ്രഹ്മചര്യനിഷ്ഠയ്ക്കും പേരുകേട്ട ഒരു ആശ്രമത്തിലെ അന്തേവാസിയാവുക പോലും ചെയ്തു.
1927-ൽ അദ്ദേഹം 1923-ൽ ബെർലിനിലായിരിക്കെ എഴുതിയ "ആധ്യാത്മികാഭ്യാസങ്ങൾ" (Spiritual Exercises) എന്ന ഗ്രന്ഥം പ്രസിദ്ധീകരിച്ചു.
1960-ൽ അതിന്റെ ഇംഗ്ലീഷ് പരിഭാഷ പ്രസിദ്ധീകരിച്ചത് "ദൈവത്തിന്റെ രക്ഷകന്മാർ"(The Saviors of God) എന്ന പേരിലാണ്‌.
യൗവനം മുതൽ ജീവിതാന്ത്യം വരെ യേശുവിന്റെ വ്യക്തിത്വം കസൻ‌ദ്സക്കിസിന്റെ ചിന്തയിൽ നിറഞ്ഞു നിന്നു.
"ക്രിസ്തുവിന്റെ അന്ത്യപ്രലോഭനം" എന്ന വിവാദരചനയിലെ ക്രിസ്തു, ഗ്രന്ഥകർത്താവിന്റെ തന്നെ അസ്തിത്വ-ദാർശനിക സമസ്യകളെ പ്രതിഭലിപ്പിക്കുന്നു.
ഉത്തരം കിട്ടാത്ത ചോദ്യങ്ങളുടെ അലട്ടലിൽ ഞെരുങ്ങിയും വിരുദ്ധ വാസനകളാൽ പീഡിതനായും കഴിഞ്ഞ ഒരു യേശുവിനെയാണ്‌ ഈ രചനയിൽ കസൻ‌ദ്സക്കിസ് ചിത്രീകരിച്ചത്.
ദൈവികമായ രക്ഷാദൗത്യവും, സ്നേഹിക്കപ്പെടുകയും ജീവിതം ആസ്വദിക്കുകയും, കുടുംബം സൃഷ്ടിക്കുകയും ചെയ്യാനുള്ള മാനുഷിക ചോദനകളും അദ്ദേഹത്തിന്റെ യേശുവിനെ വിരുദ്ധദിശകളിലേയ്ക്ക് വലിച്ചിഴച്ചു.
തന്നെ ഏല്പിച്ച ദൗത്യത്തിന്റെ അർത്ഥം മനസ്സിലാക്കാൻ പാടുപെടുന്ന യേശുവിന്‌ സ്വന്തം മനസ്സക്ഷിയുടെ വിചാരണയെ നേരിടേണ്ടി വരുന്നു.
ഒടുവിൽ മാനുഷികമായ മോഹങ്ങളെ ബൃഹത്തായ ദൗത്യത്തിനായി ബലികഴിക്കുന്ന ഈ കൃതിയിലെ യേശു, നിർ‌വികാരനായ ദൈവമെന്നതിനു പകരം വാസനകളും വികാരങ്ങളും നിറഞ്ഞ ദുരന്തവ്യക്തിത്വമാണ്‌.
സംശയങ്ങൾക്കും, ഭീതികൾക്കും തിന്മയ്ക്കുപോലും വശം‌വദനായ അദ്ദേഹം അന്തിമവിശകലനത്തിൽ,  മുഴുവൻ മനുഷ്യരാശിയുടേയും സംഘർഷങ്ങളുടെ പ്രതിനിധിയായ മനുഷ്യപുത്രനാണ്‌.
വ്യവസ്ഥാപിത ക്രിസ്തുമതത്തിലെ യാഥാസ്ഥിതികർ കസൻ‌ദ്സക്കിസിന്റെ രചനകളെ അപലപിച്ചു.
1955-ൽ ഗ്രീക്ക് ഓർത്തഡോക്സ് സഭയിൽ നിന്ന് പുറത്താക്കപ്പെട്ടപ്പോൾ കസൻ‌ദ്സക്കിസ് പ്രതികരിച്ചത് ഇങ്ങനെയായിരുന്നു: "വിശുദ്ധപിതാക്കന്മാരേ, നിങ്ങൾ എനിക്ക് ശാപം തരുന്നു; എന്നാൽ ഞാൻ നിങ്ങളെ അനുഗ്രഹിക്കുന്നു. നിങ്ങളുടെ മനസാക്ഷി എന്റേതുപോലെ ശുദ്ധമാകട്ടെ; നിങ്ങൾ എന്നെപ്പോലെ ധാർമ്മികരുമാകട്ടെ. "
"യേശുവിന്റെ അന്ത്യപ്രലോഭനം" എന്ന രചനയെ റോമൻ കത്തോലിക്കാ സഭ അതിന്റെ നിരോധിതഗ്രന്ഥങ്ങളുടെ പട്ടികയിൽ ചേർത്തപ്പോൾ, കസൻ‌ദ്സക്കിസ് വത്തിക്കാനിലേയ്ക്കയച്ച കമ്പിസന്ദേശത്തിൽ ആദ്യകാലസഭാപിതാവ് തെർത്തുല്യന്റെ ഈ വാക്യമായിരുന്നു: "കർത്താവേ, ഞാൻ എന്റെ അപ്പീൽ അവിടുത്തെ ന്യായാസനത്തിനു മുൻപിൽ സമർപ്പിക്കുന്നു "(Ad tuum, Domine, tribunal appello.) കുറിപ്പുകൾ
മനുഷ്യസ്ത്രീകൾക്കെന്നല്ല, ജന്തുവർഗ്ഗത്തിൽ പെട്ട കന്നുകാലികളുടേയോ കോഴിയുടേയോ പോലും പെൺജാതിയ്ക്കു പ്രവേശനമില്ലാത്ത, മാസിഡോണിയയിലെ ആഥോസ് മലഞ്ചെരുവിലെ ഒരു പർണ്ണാശ്രമത്തിലാണ്‌ കസൻ‌ദ്സക്കിസ് ആറേഴുമാസം താമസിച്ചത്.
"അന്ത്യപ്രലോഭനത്തിൽ" ക്രിസ്തുവിനെതിരെ തന്റെ മനസ്സിനെ കഠിനമാക്കിയ കസൻ‌ദ്സക്കിസ്, പിന്നീട് അസ്സീസിയിലെ ഫ്രാൻസിസിനെക്കുറിച്ചെഴുതിയ "ദൈവത്തിന്റെ നിസ്വൻ" എന്ന നോവലിലൂടെ ക്രിസ്തുവിന്റെ ആദ്ധ്യാത്മികപാരമ്പര്യത്തെ രചനയുടെ പ്രാർത്ഥനയിൽ തിരിച്ചറിഞ്ഞു എന്ന് കെ.പി. അപ്പൻ നിരീക്ഷിച്ചിട്ടുണ്ട്.
അവലംബം ↑ നിക്കോസ് കസൻ‌ദ്സക്കിസ്, ക്രീറ്റ് ഓൺ ദ് നെറ്റ് Archived 2009-02-09 at the Wayback Machine .
1 2 കസൻ‌ദ്സക്കിസ് അസ്സീസിയിലെ ഫ്രാൻസിസിനെക്കുറിച്ചെഴുതിയ "ദൈവത്തിന്റെ നിസ്വൻ"(God's Pauper) എന്ന കൃതിയുടെ മലയാളം പരിഭാഷയ്ക്ക് കെ.പി. അപ്പൻ എഴുതിയ  ഉപോദ്‌ഘാതം
നിക്കോൺ ഡി3400 ക്യാമറ ഇംഗ്ലീഷ് വിലാസം https://ml.wikipedia.org/wiki/Nikon_D3400_DSLR_Camera Nikon D3400 Camerw
നിക്കോൺ D3400 ഒരു 24.2 മെഗാപിക്സൽ ഡിഎക്സ് ഫോർമാറ്റ് ക്യാമറയാണ് .
2016 ഓഗസ്റ്റ് 17 നാണ് നിക്കോൺ എഫ്-മൗണ്ട് തരത്തിൽ പെട്ട ഈ ക്യാമറ ഔദ്യോഗികമായി പുറത്തിറക്കിയത്.
ചിത്രം പകർത്തൽ രംഗത്തേക്കു വരുന്ന തുടക്കക്കാർക്കും അനുഭവപരിചയമുള്ള ഡി. എസ്. എൽ. ആർ. ഉപയോക്താക്കൾക്കും ഒരു നല്ല തുടക്കത്തിനുള്ള ക്യാമറയായിട്ടാണിത് വിപണിയിൽ ഇറങ്ങിയത്.
ഇതു പുറത്തുവന്നത് ആദ് പതിപ്പ്  ആയിരുന്ന നിക്കോൺ D3300 എന്ന ക്യാമറയുടെ പുതുക്കൽ പതിപ്പായിട്ടാണ്.
നിക്കോൺ  D3400 ക്യാമറ കറുപ്പു നിറത്തിലും ചുവന്ന നിറത്തിലും ലഭ്യമാണ്.
നിക്കോൺ ക്യാമറയുടെ രൂപം അതുപോലെ ക്യാമറ ലെൻസ് കിറ്റ് കോമ്പിനേഷനുകൾ എന്നിവ ഓരോ രാജ്യങ്ങലിലേക്കും വെവ്വേറെ ലഭ്യമാണ്.
മിക്ക രാജ്യങ്ങളിലും D3400 ഒരു AF-P 18-55mm കിറ്റ് ലെൻസിലൂടെയും ലഭ്യമാകും, അതിൽ വിർസൺ എന്ന ഒപ്ടിക്കൽ ഇമേജ് സ്റ്റബിലൈസേഷന്റെ നിക്കോൺ പതിപ്പാണ് ഉൾക്കൊള്ളുന്നത്.
അമേരിക്കയിൽ കറുത്ത നിറത്തിലുള്ള ക്യാമറയോടൊപ്പം മാത്രം ലഭ്യമാകുന്ന പുതുമയുള്ള രണ്ടു ലെൻസ് കിറ്റ് ഓപ്ഷൻ ഉണ്ടാകും.
ഇതിൽ 18-55 മില്ലിമീറ്റർ ലെൻസ് വിആർ ഉണ്ടായിരിക്കും, എന്നാൽ രണ്ടാമത്തെ ലെൻസ് 70-300 മില്ലിമീറ്റർ മാത്രം വി.ആർ (Vibration Reduction / Image Stabilization) ആണുണ്ടാവുക.
ബ്ലൂടൂത്ത് ചെറു-എനർജി കണക്ഷൻ ആയ ഹൈലൈറ്റ് നിക്കോൺസ് സ്നാപ്ബ്രിഡ്ജ് സംഗതി ആണ് ഈ ക്യാമറ ഉപയോഗിക്കുന്നത്.
ക്യാമറ സ്വയം ഒരു വയർലെസ് ലാൻ വൈഫൈ കണക്റ്റിവിറ്റി ഉപയോഗിക്കാതെ തന്നെ സ്മാർട്ട്ഫോണിലേക്കും മറ്റും ചിത്രങ്ങൾ കൈമാറുന്നു.
D3400 ഏഴ് തരത്തിലുള്ള പ്രീസെറ്റ് പിക്ചർ കൺട്രോൾ ഉണ്ട് (സ്റ്റാൻഡേർഡ്, ന്യൂട്രൽ, വിവിഡ്, മോണോക്രോം, പോർട്രെയിറ്റ്, ലാൻഡ്സ്കേപ്പ്, ഫ്ലാറ്റ് എന്നിവ).
നിക്കോൺ D3300 നെ ലളിതമായി പരിഷ്കരിച്ച പതിപ്പാണ് നിക്കോൺ D3400 എന്നു പറഞ്ഞു.
ആദ്യകാല ഐഎൽസി ഷൂട്ടറുകളിലേക്കും അവരുടെ സ്മാർട്ട്ഫോണുകളിൽ നിന്ന് കൂടുതൽ മെച്ചപ്പെട്ട ഷൂട്ടിങ് പ്രതലത്തിലേക്കും നീങ്ങാൻ തയ്യാറാകുന്ന എൻട്രി ലെവൽ ഡി. എസ്. എൽ. ആർ.  ആണ്.
എക്സ്റ്റേഡ് 4 ഇമേജ് പ്രൊസസർ, ഫുൾ എച്ച്ഡി വീഡിയോ ക്യാപ്ചർ, 11 പോയിന്റ് ഓട്ടോഫോക്കസ് സിസ്റ്റം എന്നിവയുമുണ്ട്.
ക്യാമറയ്ക്ക് വൈഫൈ (Wi-Fi) ഇല്ലെങ്കിലും ക്യാമറയിൽ നിന്നുള്ള സ്മാർട്ട് ഫോണിലേക്ക് സ്നാപ്പ്ബ്രീഡ്ജ് ആപ്ലിക്കേഷൻ വഴി ബ്ലൂടൂത്ത് എൽഇ(LE) കണക്റ്റിവിറ്റി ഉണ്ട്.
എഫ്-മൗണ്ട്
നിക്കോൺ എഫ്-മൗണ്ട് എന്നത് ക്യാമറയുടെ 35mm ഫോർമാറ്റ് സിംഗിൾ ലെൻസ് റിഫ്ലക്സ് ക്യാമറകൾക്കായി നിക്കോൺ വികസിപ്പിച്ച, പരസ്പരം മാറ്റാവുന്ന ലൻസ് മൗണ്ടാണ്.
1959 -ൽ നിക്കോൺ എഫ് ക്യാമറയിൽ എഫ്-മൌണ്ട് ആദ്യമായി അവതരിപ്പിക്കപ്പെട്ടു.
44 mm ത്രോട്ടും 46.5 മില്ലീമീറ്റർ ഫോക്കൽ ദൂരം വരെ ഉന്തിനില്‌ക്കുന്ന പാളികൾ എന്നിവയും ഇത് ഉൾക്കൊള്ളുന്നു.
ഡിജിറ്റൽ എസ്. എൽ .
ആർ.  ക്യാമറകളും ഒരേ ലെൻസ് മൗണ്ട് വിശേഷണങ്ങളോടെ വ്യത്യസ്ത പാതിപ്പുകൾ തുടർന്നും ഉപയോഗിക്കുന്നതിൽ നിക്കോൺ ശ്രമിച്ചുകൊണ്ടിരിക്കുന്നു.
നിക്കോൺ ഡി3400 ക്യാമറയുടെ ചില പ്രത്യേകതകൾ താഴെ പറയുന്നു.
പുറത്തിറക്കിയത് ഓഗസ്റ്റ് 17, 2016 ആണ്.
24.2 എംപി - APS-C CMOS സെൻസർ ആന്റി ആലിയാസിംഗ് (AA) ഫിൽട്ടർ ഇല്ല ഐ.എസ്.ഓ. 100 - 25600 നിക്കോൺ എഫ് മൌണ്ട് മൂന്ന് ഇഞ്ച് കൃത്യമായ സ്ക്രീൻ ഒപ്റ്റിക്കൽ (പെന്റാമീർ) വ്യൂഫൈൻഡർ 5fps  തുടർച്ചയായ ചിത്രീകരണം 1920 x 1080 വീഡിയോ മിഴിവ് 395 ഗ്രാം തൂക്കം.
124 x 98 x 76 മില്ലിമീറ്റർ വലിപ്പം നിക്കോൺ D3300 പുതുക്കിയ രൂപം അന്തർനിർമ്മിത ഫ്ലാഷ് (കുറഞ്ഞ വെളിച്ചത്തിലും ഉപയോഗപ്രദമാകുന്നു.) ക്യാമറയ്ക്ക് പുറത്തുള്ള ഫ്ലാഷ് (ഫ്ലാഷ് ഫോട്ടോഗ്രാഫിക്ക് മികച്ചത്) വ്യൂഫൈൻഡർ (ഒപ്റ്റിക്കൽ) മെച്ചപ്പെട്ട ഫ്രെയിമിംഗും നിയന്ത്രണവും റോ സപ്പോർട്ട് (മികച്ച ചിത്ര ഗുണമേന്മയുള്ള ചിത്രങ്ങൾക്ക് ചേരുന്ന ഫോർമാറ്റ്) ഫെയ്സ് ഡിറ്റക്ഷൻ ഫോക്കസ് (ഛായാചിത്രീകരണത്തിനു വളരെ എളുപ്പമാണ്) പരമാവധി ചിത്ര മികവ് 24.2 എംപി വലിയ പ്രിന്റുകൾ, ചിത്രത്തിന്റെ കൂടുതൽ മേന്മകൾ എൽസിഡി സ്ക്രീൻ റിസല്യൂഷൻ 921k ഡോട്ടുകൾ (ഹയർ റെസ്പോൺസ് സ്ക്രീനുകൾ) നിക്കോൺ D3300 -ഇൽ നിന്നും ഈ ക്യാമറയ്ക്കുള്ള മാറ്റങ്ങൾ ബ്ലൂടൂത്ത് ചെറു-എനർജി കണക്ഷൻ വഴി നിക്കോൺ സ്നാപ്ബ്രിഡ്ജ് പിന്തുണ ചേർത്തു, Wi-fi മാറ്റി (വിദൂര നിയന്ത്രണം പിന്തുണയ്ക്കുന്നില്ല - ജിപിഎസ് ജിയോ ടാഗിംഗ് ചേർത്തു) പരമാവധി ഐഎസ്ഒ 25600 ആയി വർദ്ധിപ്പിച്ചു ദുർബലമായ ഫ്ലാഷ് മാറ്റി ഇതിന് നീണ്ട ബാറ്ററി നിലനിൽപ്പ് ഉണ്ട് ഇൻഫ്രാറെഡ് റിസീവർ മാറ്റി സ്ഥാപിച്ചു 3.5mm മൈക്രോഫോൺ പോർട്ട് നീക്കം ചെയ്തു അൾട്രാസനിക് സെൻസർ ക്ലീനർ നീക്കം ചെയ്തു ഇഫക്റ്റുകൾ വർണ്ണ സ്കെച്ച്, HDR പെയിന്റ്, ഈസി പനോരമ എന്നിവ നീക്കംചെയ്തു 0.5 oz ലൈറ്റർ ചേർത്തു കുറവുകൾ മൈക്രോഫോൺ പോർട്ട് (ഉയർന്ന നിലവാരമുള്ള ഓഡിയോ റെക്കോർഡിംഗ് ഓപ്ഷൻ) ഇതിൽ ഇല്ല കുറഞ്ഞ പ്രകാശത്തിലുള്ള ഐഎസ്ഒ ആണുള്ളത് 1192 (മെച്ചപ്പെട്ട ഹൈ ഐഎസ്ഒ പ്രവർത്തനം ഇല്ല) വില അല്പം കൂടുതൽ അവലംബം
നിക്കോളോ മാക്കിയവെല്ലി ഇംഗ്ലീഷ് വിലാസം https://ml.wikipedia.org/wiki/Machiavelli
ആധുനിക രാഷ്ട്രതന്ത്രത്തിന്റെ പ്രധാന സ്ഥാപകരിലൊരാളായി കണക്കാക്കപ്പെടുന്ന ഇറ്റാലിയൻ തത്ത്വശാസ്ത്രജ്ഞനും എഴുത്തുകാരനും രാഷ്ട്രീയക്കാരനുമായിരുന്നു നിക്കോളോ ഡി ബെർണാഡോ ഡൈ മാക്കിയവെല്ലി .
നയതന്ത്രവിദഗ്ദ്ധൻ, രാഷ്ട്രീയതത്ത്വശാസ്ത്രജ്ഞൻ, സംഗീതജ്ഞൻ, കവി, നാടകകൃത്ത് എന്നിവയെല്ലാം ആയിരുന്നുവെങ്കിലും ഫ്ലോറന്റൈൻ റിപബ്ലിക്കിലെ സിവിൽ സർവന്റ് എന്ന നിലയിലായിരുന്നു ഏറ്റവും പ്രാധാന്യം.
ജിറോലാമോ സവോനറോള വധിക്കപ്പെട്ടതിനു ശേഷം 1498 ജൂണിൽ മാക്കിയവെല്ലി ഫ്ലോറന്റൈൻ റിപബ്ലിക്കിന്റെ രണ്ടാം ചാൻസറിയുടെ സെക്രട്ടറിയായി തിരഞ്ഞെടുക്കപ്പെട്ടു .
ലിയനാർഡോ ഡാവിഞ്ചിയെപ്പോലെ നവോത്ഥാനമനുഷ്യന് ഉത്തമോദാഹരണമായി അദ്ദേഹം കണക്കാക്കപ്പെടുന്നു.
The Prince ആണ് ഏറ്റവും പ്രശസ്തമായ രചന.
യഥാതഥമായ രാഷ്ട്രീയസിദ്ധാന്തങ്ങളാണ് ഈ രചനയിൽ.
ഇതും Discourses on Livy എന്ന രചനയും 1532-ൽ അദ്ദേഹത്തിന്റെ മരണത്തിനു ശേഷം മാത്രമാണ് പ്രസിദ്ധീകരിക്കപ്പെട്ടത്.
The Prince തന്റെ സുഹൃത്തുക്കൾക്ക് വായിക്കാൻ നൽകിയിരുന്നെങ്കിലും തന്റെ ജീവിതകാലത്ത് പ്രസിദ്ധീകരിച്ച ഒരേയൊരു രചന യുദ്ധതന്ത്രത്തെക്കുറിച്ചുള്ള The Art of War ആയിരുന്നു.
പതിനാറാം നൂറ്റാണ്ടു മുതലുള്ള വിവിധ രാഷ്ട്രതന്ത്രജ്ഞർ മാക്കിയവെല്ലിയുടെ രചനകളിലെ അധികാരത്തെക്കുറിച്ചുള്ള ദോഷദൃക്കും യഥാതഥവുമായ വീക്ഷണങ്ങളാൽ ആകർഷിക്കപ്പെടുകയും വികർഷിക്കപ്പെടുകയും ഉണ്ടായിട്ടുണ്ട് .
തന്റെ യഥാർത്ഥ ഉദ്ദേശ്യങ്ങൾ എന്തായിരുന്നു എന്ന കാര്യം ഇപ്പോഴും വിവാദപരമാണ്.
രാഷ്ട്രീയത്തിലും അല്ലാതെയും സൂക്ഷ്മവും വഞ്ചനാപരവുമായ തന്ത്രങ്ങൾ ഉപയോഗിക്കുന്ന രീതി മാക്കിയവെല്ലിയാനിസം എന്നറിയപ്പെടുന്നു.
ഇറ്റലിയിലെ ഫ്ലോറൻസിലാണ് മാക്കിയവെല്ലി ജനിച്ചത്.
ബർത്തലോമിയ ഡി സ്റ്റെഫാനോ നെല്ലി, ബെർണാഡോ ഡി നിക്കോളോ മാക്കിയവെല്ലി എന്നിവരായിരുന്നു മാതാപിതാക്കൾ.
പിതാവ് ബെർണാഡോ അഭിഭാഷകനായിരുന്നു.
അദ്ദേഹമാണ് മാക്കിയവെല്ലിക്ക് വ്യാകരണം, സംവാദം, ലാറ്റിൻ എന്നിവ പഠിപ്പിച്ചത്.
ഗ്രീക്ക് അഭ്യസിച്ചിരുന്നില്ല.
1494-ൽ ഫ്ലോറൻസിലെ സർക്കാറിനു കീഴിൽ ക്ലാർക്കും നയതന്ത്രപ്രതിനിധിയുമായി ജോലി നേടി.
അതേ വർഷം അറുപതു വർഷത്തോളമായി ഭരണം നടത്തിയിരുന്ന മെഡിസി കുടുംബത്തെ പുറത്താക്കി ഫ്ലോറൻസ് ഒരു റിപബ്ലിക്കായി മാറി.
ഫ്രാൻസിലെ ലൂയി പന്ത്രണ്ടാമൻ, സ്പെയിനിലെ ഫെർഡിനാന്റ് രണ്ടാമൻ, റോമിലെ മാർപ്പാപ്പ എന്നിവരുമായുള്ള കൂടിയാലോചനകളുടെയും യുദ്ധതന്ത്രത്തിന്റെയും ചുമതലയുള്ള പ്രതിനിധിസംഘത്തിൽ 1499 മുതൽ 1512 വരെ അംഗമായിരുന്നു.
1502-03 കാലഘട്ടത്തിൽ സെസാർ ബോർജിയയുടെ സഫലവും പ്രാപ്തിയുള്ളതുമായ രാജ്യവികസനരീതികൾക്ക് സാക്ഷ്യം വഹിക്കുകയും ചെയ്തു.
1503 മുതൽ 1506 വരെ ഫ്ലോറൻസിലെ യുദ്ധകാര്യങ്ങളുടെ ചുമതല വഹിച്ചു.
കൂലിപ്പട്ടാളക്കാരെ വിശ്വസിക്കാതിരുന്ന അദ്ദേഹം പൗരന്മാരുടെ പട്ടാളത്തെ കൂടുതൽ ഇഷ്ടപ്പെട്ടു.
മാക്കിയവെല്ലിയുടെ നേതൃത്വത്തിൽ ഫ്ലോറന്റൈൻ പൗരന്മാരുടെ പട്ടാളം 1509-ൽ പിസ കീഴടക്കി.
എന്നാൽ 1512 ഓഗസ്റ്റിൽ ജൂലിയസ് രണ്ടാമൻ മാർപ്പാപ്പയുടെ സഹായത്തോടെ മെഡിസി കുടുംബം സ്പെയിൻ സേനയെ ഉപയോഗിച്ച് ഫ്ലോറന്റൈൻ പട്ടാളത്തെ പ്രാറ്റോയിൽ വച്ച് തോൽപിച്ചു.
ഇതോടെ ഫ്ലോറൻസ് രാഷ്ട്രത്തലവനായിരുന്ന പിയേറോ സോഡെറീനി സ്ഥാനമൊഴിയുകയും നാടുവിടുകയും ചെയ്തു.
അധികാരത്തിൽ വന്ന മെഡിസി കുടുംബം തങ്ങൾക്കെതിരായി പടനയിച്ച ഭരണത്തിൽ പ്രധാന സ്ഥാനം വഹിച്ചിരുന്ന മാക്കിയവെല്ലിയെ സ്ഥാനഭ്രഷ്ടനാക്കുകയും ഗൂഢാലോചനയ്ക്ക് അറസ്റ്റ് ചെയ്യുകയും ചെയ്തു.
ക്രൂരമായ പീഡനങ്ങളേൽക്കേണ്ടി വന്നെങ്കിലും അദ്ദേഹം കുറ്റം നിഷേധിച്ചു.
തുറുങ്കിൽ നിന്ന് വിട്ടയക്കപ്പെട്ട അദ്ദേഹം ഫ്ലോറൻസിനടുത്തുള്ള പെർകസ്സിനയിലെ സാന്റ ആൻഡ്രിയയിലെ തന്റെ എസ്റ്റേറ്റിലേക്ക് താമസം മാറി.
അവിടെ വച്ചാണ് തന്റെ പ്രധാന കൃതികൾ രചിച്ചത് .
1527-ൽ മാക്കിയവെല്ലി അന്തരിച്ചു.
അദ്ദേഹത്തെ അടക്കം ചെയ്തത് എവിടെയാണെന്ന് അറിവായിട്ടില്ല.
നിക്കോൺ ഡി40 ഇംഗ്ലീഷ് വിലാസം https://ml.wikipedia.org/wiki/Nikon_D40 Nikon D40 എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
2006 നവംബർ 16-ന് നിക്കോൺ പ്രഖ്യാപിച്ച തുടക്കക്കാർക്കായുള്ള ഡിജിറ്റൽ എസ്.എൽ.ആർ ക്യാമറയാണ് ഡി40.
ഇതിനു മുൻപ് നൈക്കണിന്റെ തുടക്കക്കാർക്കുള്ള ക്യാമറയായിരുന്ന ഡി50-യിൽ കാലികമായ മാറ്റങ്ങൾ വരുത്തിയാണ് ഡി40 പുറത്തിറക്കിയത്.
വിലയും ഭാരവും കുറയ്ക്കാനായി ക്യാമറയ്ക്ക് അകത്തുള്ള മോട്ടോർ ഒഴിവാക്കിയതായിരുന്നു അതിൽ മുഖ്യം.
ഡി40-ക്ക് വേണ്ടി 18-55 mm G-II എന്ന കിറ്റ് ലെൻസും ഇതിനോടനുബന്ധിച്ച് നിക്കോൺ പുറത്തിറക്കുകയുണ്ടായി.
നിക്കോൺ ഡി80-യുടെ പകുതി വില മാത്രം ഉണ്ടായിരുന്ന ഡി40 കൊണ്ട് പുതുതായി എസ്.എൽ.ആർ ക്യാമറ വാങ്ങുന്ന അധികം സാങ്കേതിക പരിജ്ഞാനം ഇല്ലാത്ത ഉപഭോക്താക്കളെയാണ് നിക്കോൺ ലക്ഷ്യമിട്ടത്.
ആറ് മെഗാപിക്സൽ മാത്രം ഉണ്ടായിരുന്ന ഡി40 സെൻസറ് 10 മെഗാപിക്സൽ ആക്കി ഉയർത്തി ഡി40എക്സ് എന്ന പേരിൽ 2007 മാർച്ച് 6-ന് നിക്കോൺ മറ്റൊരു മോഡലും പുറത്തിറക്കി.
ക്യാമറയ്ക്ക് അകത്തുള്ള മോട്ടോർ ഒഴിവാക്കി നിക്കോൺ പുറത്തിറക്കിയ ആദ്യ ഡിജിറ്റൽ എസ്.എൽ.ആറ് ആണ് ഡി40.
പിന്നീട് ഡി40എക്സ് , ഡി60 , ഡി3000 , ഡി5000 എന്നീ ക്യാമറകളും ഈ പ്രത്യേകതയുമായി പുറത്തിറക്കി.
ഇവയിൽ AF-S അല്ലെങ്കിൽ AF-I എന്ന തരം എഫ്-മൗണ്ട് ലെൻസ് മാത്രമേ ഓട്ടോഫോക്കസ്സ് ചെയ്യുകയുള്ളൂ എന്നതാണ് ഇവയുടെ പോരായ്മ .
നിക്കോണിന്റെ ഡിജിറ്റൽ എസ്.എൽ.ആർ ഛായാഗ്രാഹികളിൽ ഏറ്റവും വിലകുറഞ്ഞതും ഭാരം കുറഞ്ഞതുമായ ക്യാമറയാണ് ഡി40.
ഡി40എക്സ്
2007 മാർച്ച് 6-ന് നൈക്കൺ ഡി40എക്സ് എന്ന പുതിയ ക്യാമറ പുറത്തിറക്കി.
ഡി40യുമായി കാഴ്ചയിൽ ഒരു വ്യത്യാസവുമില്ലാതിരുന്ന ഡി40എക്സിന് ഡി40യിൽ നിന്ന് വ്യത്യസ്തമായി 10 മെഗാപിക്സൽ സെൻസറും, സെക്കന്റിൽ 3 ചിത്രം വരെ എടുക്കാനുള്ള കഴിവും, ISO 100 എന്ന കുറഞ്ഞ കുറഞ്ഞ വെളിച്ചത്തിലും ചിത്രം എടുക്കാനുള്ള കഴിവും ഉണ്ടായിരുന്നു.
കൂടാതെ ഡി40യുടെ 1/500 സെക്കന്റ് എന്ന ഫ്ലാഷ് സിങ്ക് വേഗത ഡി40എക്സിൽ 1/200 സെക്കന്റുകൾ എന്നും ഉയർത്തുകയുണ്ടായി.
നിക്കോൺ 55-200mm f/4-5.6G AF-S Zoom-Nikkor IF-ED എന്ന പുതിയ ലെൻസും ഇതോടനുംബന്ധിച്ച് നിക്കോൺ പുറത്തിറക്കി.
2007-ൽ നിക്കോൺ ഡി60 പുറത്തിറക്കിയതോടുകൂടി നിക്കോൺ ഡി40എക്സ് നിർമ്മിക്കുന്നത് നിക്കോൺ നിർത്തലാക്കി.
പുറമേയ്ക്കുള്ള കണ്ണികൾ Nikon D40 - Nikon global website Archived 2010-04-10 at the Wayback Machine .
Nikon D40 - Nikon USA website Archived 2010-02-08 at the Wayback Machine .
Nikon D40 Review at DPReview D40 user's guide (non-Nikon) List of Nikon compatible lenses with integrated autofocus-motor അവലംബം ↑ ↑ ↑ ↑ Nikon Lens Compatibility ↑
നിക്കോൺ കൂൾപിക്സ് പി1000
നിക്കോണിന്റെ സൂപ്പർസൂം ഡിജിറ്റൽ ബ്രിഡ്ജ് ക്യാമറയാണ് നിക്കോൺ കൂൾപിക്സ് പി1000 .
September 6, 2018 ൽ ആണ് ഇത് പുറത്തിറങ്ങിയത് .
125x സൂമിങ് ഉള്ള ഈ ക്യാമറയാണ് ഇന്നുള്ളതിൽ വെച്ച് ഏറ്റവും കൂടിയ മാഗ്നിഫിക്കേഷൻ തരുന്ന ബ്രിഡ്ജ് ക്യാമറ , ഇതിനു മുൻപ്പ്  നിക്കോൺ കൂൾപിക്സ് പി900 ന് ആയിരുന്നു ഈ സ്ഥാനം .
35 മില്ലി മീറ്റർ തതുല്യമായ ഫോക്കൽ ലെങ്ങ്തിൽ പരമാവധി 3000 മില്ല്ലി മീറ്റർ ആണ് പരിധി.
നിക്കോൺ കൂൾപിക്സ് പി900
നിക്കോണിന്റെ സൂപ്പർസൂം ഡിജിറ്റൽ ബ്രിഡ്ജ് ക്യാമറയാണ് നിക്കോൺ കൂൾപിക്സ് പി900 .
മാർച്ച് 5 2015 ൽ ആണ് ഇത് പുറത്തിറങ്ങിയത് .
83x സൂമിങ് ഉള്ള ഈ ക്യാമറയാണ് ഇന്നുള്ളതിൽ വെച്ച് ഏറ്റവും കൂടിയ മാഗ്നിഫിക്കേഷൻ തരുന്ന രണ്ടാമത്തെ ബ്രിഡ്ജ് ക്യാമറ.
35 മില്ലി മീറ്റർ തതുല്യമായ ഫോക്കൽ ലെങ്ങ്തിൽ പരമാവധി 2000 മില്ല്ലി മീറ്റർ ആണ് പരിധി.
അവലംബം http://www.dpreview.com/products/nikon/compacts/nikon_cpp900/specifications
നിക്കോഷ്യ ഇംഗ്ലീഷ് വിലാസം https://ml.wikipedia.org/wiki/Nicosia
സൈപ്രസ്ൻറെ തലസ്ഥാനവും പ്രധാന വാണിജ്യ കേന്ദ്രവുമാണ് നിക്കോഷ്യ ((/ˌnɪkəˈsiːə/ nik-ə-see-ə; Greek: Λευκωσία [lefkoˈsi.a]; Turkish: Lefkoşa [lefˈkoʃa]) പെഡിയോസ് നദിയുടെ തീരത്താണ് ഈ നഗരം സ്ഥിതി ചെയ്യുന്നത്.
4,500 വർഷങ്ങൾക്ക് മുൻപ് വരെ ഈ നഗരത്തിൽ മനുഷ്യവാസം ഉണ്ടായിരുന്നു.
പത്താം നൂറ്റാണ്ട് മുതൽ സൈപ്രസിന്റെ  തലസ്ഥാനമായിരുന്നു ഇവിടം.
1963 ൽ ഉണ്ടായ ഒരു സാമുദായിക ലഹളയ്ക്ക് ശേഷം നിക്കോഷ്യ  സതേൺ ഗ്രീക്ക് സൈപ്രിയോട്ട് , നോർതേൺ ടർക്കിഷ് സൈപ്രിയോട്ട് എന്നിങ്ങനെ രണ്ടായി വിഭജിക്കപ്പെട്ടു.
ഇന്ന് ഈ നഗരത്തിന്റെ വടക്ക് ഭാഗം നോർതേൺ സൈപ്രസ് എന്ന സ്വയം പ്രഖ്യാപിത രാഷ്ട്രത്തിന്റെ തലസ്ഥാനമാണ്‌.
നോർതേൺ സൈപ്രസ് നെ ഇന്ന് തുർക്കി മാത്രമാണ് പ്രത്യേക രാജ്യം ആയി അംഗീകരിച്ചിട്ടുള്ളത്
2012ൽ ഈ നഗരം ലോകത്തിലെ ഏറ്റവും ധനികമായ അഞ്ചാമത്തെ നഗരം ആയി തിരഞ്ഞെടുത്തു.
വെങ്കലയുഗത്തിന്റെ ആരംഭം മുതൽ (2500 ബി.സി.) തുടർച്ചയായി ഈ നഗരത്തിൽ മനുഷ്യവാസം ഉണ്ട്.
മേസോറിയ സമതലത്തിലാണ് ആദ്യകാല ജനപദങ്ങൾ ഉണ്ടായത്.
ആദ്യകാലത്ത്  ലെദ്ര (Ledra) എന്നായിരുന്നു അറിയപ്പെട്ടിരുന്നത്.
ട്രോജൻ യുദ്ധത്തിനു ശേഷം അക്കീയർ സൈപ്രസിൽ പന്ത്രണ്ട് സാമ്രാജ്യങ്ങൾ ഉണ്ടാക്കി എന്നു കരുതപ്പെടുന്നു.
ബി.സി. 330 കാലഘട്ടത്തിൽ അപ്രധാന നഗരമായിരുന്നു ഇവിടം.
ബി.സി. 300 - 200 കാലഘട്ടത്തിൽ ടോളമി ഒന്നാമന്റെ മകനായ ലെയൂക്കസ് ഈ നഗരം പുനർ നിർമ്മിച്ചു .
ആ സമയങ്ങളിൽ ഇവിടത്തെ പ്രധാന വരുമാന മാർഗ്ഗം കൃഷി ആയിരുന്നു.
ആ സമയത്ത് സൈപ്രസിലെ മറ്റു നഗരങ്ങൾക്ക് വാണിജ്യത്തിലൂടെ ലെദ്രയേക്കാൾ  മികച്ച പുരോഗതി ഉണ്ടായിരുന്നു.
റോമൻ,ബൈസാന്ത്യൻ കാലഘട്ടം
ബൈസാന്ത്യൻ കാലഘട്ടത്തിൽ ഈ നഗരം ലെയുക്കൊഷ്യ(Λευκουσία (Leukousia))   , കല്ലെനികെസിസ് ( Λευκουσία (Leukousia)) എന്നീ പേരുകളിൽ അറിയപ്പെട്ടു.
AD നാലാം നൂറ്റാണ്ടിൽ ഈ നഗരം ബിഷപ്പ് സെന്റ്‌ ട്രൈഫിലിയസ് ൻറെ ആസ്ഥാനമായി.
965 ൽ സൈപ്രസ് സാമ്രാജ്യത്തിന്റെ ഭാഗമായതോടെ നിക്കോഷ്യ സൈപ്രസിന്റെ തലസ്ഥാനമായി മാറി.
തീരപ്രദേശങ്ങളിൽ നിന്നും അകന്നു സ്ഥിതി ചെയ്യുന്നതിനാൽ മറ്റു നഗരങ്ങളെക്കാൾ സുരക്ഷിതം ആയിരുന്നു നിക്കോഷ്യ.
അതിനാൽ തന്നെ  സൈപ്രസ് ന്റെ തലസ്ഥാനമായി ഇന്ന് വരെ നിക്കോഷ്യ നിലകൊള്ളുന്നു.
അവസാനത്തെ ബൈസന്റൈൻ ഗവർണ്ണർ ആയിരുന്ന ഐസാക് കോംനെയോസ് , സൈപ്രസിന്റെ ചക്രവർത്തിയായി സ്വയം അവരോധിക്കുകയും 1183 -1191 കാലഘട്ടത്തിൽ സൈപ്രസ് ഭരിക്കുകയും ചെയ്തു.
മധ്യകാലഘട്ടം സെലിമിയെ മോസ്ക്,ആദ്യകാലത്ത്  കത്തീഡ്രൽ ഓഫ് സെൻറ് സോഫി,ഗോഥിക് വാസ്തുവിദ്യ
1187 ൽ ഇംഗ്ലണ്ടിലെ റിച്ചാർഡ്ഒന്നാമൻ രാജാവ് , ഐസാക്ക് കോംനെയോസിനെ തോൽപ്പിച്ചു .
അദ്ദേഹം നിക്കോഷ്യ നഗരത്തെ നൈറ്റ്സ് ടെമ്പ്ളാർ എന്ന ക്രൈസ്തവ സൈനിക സംഘടനയ്ക്ക് നൽകി.
1192 മുതൽ 1489 വരെ ഇവിടെ ഫ്രാങ്കിഷ് ഭരണം നിലനിന്നു.
ഈ ഫ്രഞ്ച് ഭരണകാലത്താണ് ഇവിടെ ഗോഥിക് ശൈലിയിൽ ഉള്ള സെന്റ്‌ സോഫിയ കത്തീഡ്രൽ നിർമിച്ചത്.
1374 ൽ ജനോവൻ സൈന്യവും 1426 ൽ ഈജിപ്ത്തിലെ മാമെലൂക്ക് സൈന്യവും നിക്കോഷ്യ ആക്രമിച്ചു.
ഓട്ടോമൻ ഭരണകാലം
1570 ജൂലൈ ഒന്നിന് ഓട്ടോമൻ തുർക്കികൾ സൈപ്രസ് ആക്രമിച്ചു.
തുടർന്നു വന്ന ഭരണ കാലത്ത് ലാറ്റിൻ കത്തോലിക്കാ പള്ളികൾ എല്ലാം മുസ്ലീം പള്ളികൾ ആക്കി മാറ്റി.
പുതുതായി വന്ന തുർക്കി ജനതയും സൈപ്രസിലെ ഗ്രീക്ക് ജനതയും തമ്മിൽ അസ്വാരസ്യങ്ങൾ നിലനിന്നു,  ഗ്രീക്ക് സൈപ്രിയോട്ടുകൾ നിക്കൊഷ്യയുടെ തെക്ക് ഭാഗത്താണ് അധിവസിച്ചത്.
അവിടെ അവർ ആർച്ച്‌ബിഷോപ്രിക് ഓർത്തഡോക്സ് പള്ളി നിർമ്മിച്ചു.
നിക്കൊഷ്യയിലെ ന്യൂനപക്ഷ ജനതയായ അർമേനിയരും ലാറ്റിൻ ജനതയും നഗരത്തിന്റെ പടിഞ്ഞാറു ഭാഗത്ത് പാഫോസ് ഗെയ്റ്റ്ൽ താമസിക്കാൻ തുടങ്ങി.
1878 ജൂലൈ അഞ്ച് മുതൽ നിക്കോഷ്യ ബ്രിട്ടൻറെ അധീനതയിലായി.
1955 ൽ  ഗ്രീക്ക് സൈപ്രിയോട്ടുകളുടെ സഹായത്തോടെ സൈപ്രസിനെ ഗ്രീസിന്റെ ഭാഗമാക്കുവാൻ വേണ്ടി സായുധ വിപ്ലവം നടന്നു.
EOKA എന്ന ഗ്രീക്ക് സൈപ്രിയോട്ട് സംഘടനയായിരുന്നു ഇതിനു നേതൃത്വം വഹിച്ചത്.
എങ്കിലും ഗ്രീസുമായി ചേരുന്നത്തിനു പകരം 1960 ൽ സൈപ്രസ് ഒരു സ്വതന്ത്ര രാജ്യം ആയി.
ഈ കാലഘട്ടത്തിൽ നിക്കൊഷ്യയിൽ ബ്രിട്ടീഷ് ഭരണത്തിനു എതിരെ രക്തരൂക്ഷിതമായ പ്രക്ഷോഭങ്ങൾ നടന്നു.
സ്വാതന്ത്ര്യവും   വിഭജനവും
1960 ൽ നിക്കോഷ്യ സ്വതന്ത്ര സൈപ്രസിന്റെ തലസ്ഥാനമായി.
ഗ്രീക്ക് സൈപ്രിയോട്ടുകളും തുർക്കിക്ക് സൈപ്രിയോട്ടുകളും തമ്മിലുള്ള ആഭ്യന്തര യുദ്ധങ്ങളുടെ ഫലമായി 1983ൽ സൈപ്രസിന്റെ 37% പ്രദേശം തുർക്കിക്ക് സൈപ്രിയോട്ടുകൾ പ്രത്യേക രാജ്യമായി പ്രഖ്യാപിച്ചു.
നിക്കൊഷ്യക്ക് വടക്ക് ഭാഗമായിരുന്നു അങ്ങനെ ഉണ്ടായ തുർക്കിഷ് റിപ്പബ്ലിക് ഓഫ് നോർതേൺ സൈപ്രസ്.
ഈ പ്രദേശത്തെ ഇന്നും തുർക്കി മാത്രമാണ് പ്രത്യേക രാജ്യം ആയി അംഗീകരിക്കുന്നത് .
തെക്കും വടക്കും ആയി വിഭജിക്കപ്പെട്ട നിക്കോഷ്യയെ തമ്മിൽ ബന്ധിപ്പിച്ച് കൊണ്ട് 2003 ഏപ്രിലിൽ ലെദ്ര പാലസ് ക്രോസിംഗ് തുറന്നു.
തുടർന്ൻ അയിയോസ് ഡോമേറ്റിയോസ് ക്രോസിംഗ് 2003  മേയ് മാസത്തിലും തുറന്നു.
2008 ഏപ്രിൽ മൂന്നിന്  ലെദ്ര സ്റ്റ്രീറ്റ് ക്രോസ്സിങ്ങും തുറന്നു.
അവലംബം Capitals in Asia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പനീർ ടിക്ക ഇംഗ്ലീഷ് വിലാസം https://ml.wikipedia.org/wiki/Paneer_Tikka
പനീറിൽ പലവ്യഞ്ജനങ്ങളും ഉപ്പും ചേർത്ത് തണ്ടൂരിൽ വറുത്തെടുത്തുണ്ടാക്കുന്ന വിഭവമാണ് പനീർ ടിക്ക.
ഇത് ഒരു ഇന്ത്യൻ വിഭവമാണ്.
പനീർ കഷ്ണങ്ങളാക്കി ക്യാപ്സിക്കം, ഉള്ളി, തക്കാളി എന്നിവയ്ക്കൊപ്പം ഈർക്കിലിൽ കോർക്കുന്നു.
ഇത് തണ്ടൂർ അടുപ്പിൽ വച്ച് ഗ്രിൽ ചെയ്തെടുക്കുന്നു.
വേവിച്ചതിനു ശേഷം നാരങ്ങാനീര്, ചാട്ട് മസാല എന്നിവ ചേർത്ത് ചൂടോടെ വിളമ്പുന്നു.
സാലഡിനൊപ്പമോ, പുതിന ചട്ണിക്കൊപ്പമോ പനീർ വിളമ്പാവുന്നതാണ്.
പനീർ അകമേ വളരെ മൃദുവാണെങ്കിലും പുറമേ മൊരിഞ്ഞിരിക്കും.
ഇത് ഗ്രേവിയോടൊപ്പം പനീർ ടിക്ക മസാലയായും വിളമ്പാം.
തണ്ടൂരി റൊട്ടിയിൽ പൊതിഞ്ഞ് പനീർ ടിക്ക റോളായും ഇത് ഉപയോഗിക്കാം.
കാശ്മീരി പനീർ ടിക്കയിൽ വറുത്ത ബദാം അരിഞ്ഞിട്ടതുണ്ടാകും.
അടുത്തിടയായി പല ഫാസ്റ്റ് ഫുഡ് ഭക്ഷണശാലകളിലും പനീർ ടിക്ക സ്ഥിരവിഭവമാണ്.
പനീർ ടിക്ക ടോപ്പിങുകളുള്ള പിസ്സ, പനീർ ടിക്ക സാൻഡ്വിച്ച് എന്നിവയും ലഭ്യമാണ്.